Diari Oficial de la Generalitat Valenciana


Sumari del DOGV 4561, del 07-08-2003 (2003/8412)

RESOLUCIÓ de 7 de juliol de 2003, de la Conselleria de Territori i Habitatge, per la qual s'autoritza l'inici de l'expedient de classificació del camí ramader Canyada Reial de Castella al terme municipal d'Algemesí, inclosa en el conveni subscrit en data 23 de desembre de 2002 (BOE de 22.01.2003), entre el Ministeri de Medi Ambient de l'administració general de l'Estat, i la Generalitat Valenciana, per a l'execució del projecte de delimitació, fitació i senyalització dels camins ramaders del corredor de la Vall del Cabriol . Albufera de València (ramal meridional).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4561

Data del DOGV
:   07-08-2003

Secció del DOGV
:   V. ALTRES ANUNCIS - E) MEDI AMBIENT

Número del document
:   2003/8412


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 7 de juliol de 2003, de la Conselleria de Territori i Habitatge, per la qual s'autoritza l'inici de l'expedient de classificació del camí ramader Canyada Reial de Castella al terme municipal d'Algemesí, inclosa en el conveni subscrit en data 23 de desembre de 2002 (BOE de 22.01.2003), entre el Ministeri de Medi Ambient de l'administració general de l'Estat, i la Generalitat Valenciana, per a l'execució del projecte de delimitació, fitació i senyalització dels camins ramaders del corredor de la Vall del Cabriol - Albufera de València (ramal meridional). [2003/X8412]
  
Vista la petició formulada per la Direcció General de Recursos Forestals, en la qual se sol·licita autorització per a iniciar l'expedient de classificació del camí ramader canyada reial de Castella al seu pas pel terme municipal d'Algemesí (València).
  
Fets
  
Primer. Cal donar compliment a les obligacions derivades del conveni subscrit en data 23 de desembre de 2002 (BOE de 22.01.2003), entre la Generalitat Valenciana i el Ministeri de Medi Ambient, amb la finalitat de l'execució del Projecte de delimitació, fitació i senyalització dels camins ramaders del corredor de la vall del Cabriol - Albufera de València (ramal meridional) i hi ha un tram de la canyada reial de Castella al terme municipal d'Algemesí que no està classificat.
  
Fonaments de dret
  
Primer. Que per raó del que estableix l'art. 31.10 de l'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, correspon a la Generalitat València la competència exclusiva en matèria de camins ramaders, d'acord amb el que disposa el número 23 de l'apartat 1 de l'art. 149 de la Constitució, concretat en la Llei Bàsica 3/1995, de 23 de març, de Camins Ramaders.
  
Segon. La classificació és l'acte administratiu de caràcter declaratiu per raó del qual es determina l'existència, l'amplària, el traçat i la resta de característiques de cada camí ramader, segons estableix l'art. 7 de la Llei 3/1995, de 23 de març, de Camins Ramaders.
  
Vistos, per tant, la Llei Orgànica 5/1982, d'1 de juliol, la Llei 3/1995, de 23 de març, el Decret 7/2002, de 25 de juliol i la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
Aquesta Conselleria de Territori i Habitatge, de conformitat amb la proposta elevada per la Direcció General de Recursos Forestals, resol:
  
1r. Autoritzar la iniciació de l'expedient de classificació del camí ramader canyada reial de Castella al seu pas per Algemesí (València).
  
2n. Autoritzar el director general de Recursos Forestals perquè dicte les disposicions necessàries per al desenvolupament i execució d'aquest expedient.
  
3r. La publicació d'aquesta resolució en el Diari Oficial de la Generalitat Valenciana.